CHO ร่วมงาน Opportunity Day
CHO ร่วมงาน Opportunity Day ประจำไตรมาส 1/60 พร้อมนำเสนอข้อมูลบริษัทต่อนักลงทุน นักวิเคราะห์ และสื่อมวลชน - เผยปีนี้ตุน Backlog แล้วเกือบ 700 ลบ. อีกทั้งอยู่ระหว่างรอผลการประมูลงานใหม่ทั้งในและต่างประเทศจำนวนมาก
2 มิ.ย. 2560

คุณสุรเดช ทวีแสงสกุลไทย (ขวา) กรรมการผู้จัดการใหญ่และประธานเจ้าหน้าที่บริหาร พร้อมด้วย คุณนิติธร ดีอำไพ (ซ้าย) รองประธานเจ้าหน้าที่บริหาร-การเงิน บริษัท ช ทวี จำกัด (มหาชน) หรือ CHO ร่วมนำเสนอข้อมูลบริษัทต่อนักลงทุน นักวิเคราะห์ และสื่อมวลชนในงานบริษัทจดทะเบียนพบผู้ลงทุน (Opportunity Day) ประจำงวดผลการดำเนินงานไตรมาส 1/2560
ทั้งนี้ บริษัทมีปริมาณงานในมือที่รอรับรู้รายได้ (Backlog) ประมาณ 697.41 ล้านบาท ซึ่งจะสามารถทยอยรับรู้เป็นรายได้ตั้งแต่ปีนี้เป็นต้นไป พร้อมกันนี้บริษัทอยู่ระหว่างรอผลการประมูลงานใหม่ทั้งในและต่างประเทศอยู่จำนวนมาก